News Update: จีนลดดอกเบี้ย LPR สู่ระดับต่ำสุดรอบ 3 ปี เร่งกระตุ้นเศรษฐกิจรับมือโควิด คาดใช้งบทะลุ $5 ล้านล้าน แต่นักวิเคราะห์แห่หั่นเป้า GDP เหลือโต 2-4% - FINNOMENA
Bloomberg คาดปีนี้จีนเตรียมกระตุ้นเศรษฐกิจ 5.3 ล้านดอลลาร์ เพื่อฟื้นฟูเศรษฐกิจที่ได้รับผลกระทบจากโควิดและการล็อกดาวน์ ด้านนักวิเคราะห์หั่นเป้า GDP จีนต่อเนื่อง
20 พ.ค. 2565

Bloomberg คาดปีนี้จีนเตรียมกระตุ้นเศรษฐกิจ 5.3 ล้านดอลลาร์ เพื่อฟื้นฟูเศรษฐกิจที่ได้รับผลกระทบจากโควิดและการล็อกดาวน์ ด้านนักวิเคราะห์หั่นเป้า GDP จีนต่อเนื่อง
ตัวเลข 5.3 ล้านดอลลาร์ คำนวณจากนโยบายการเงินและการคลังที่รัฐบาลจีนประกาศออกมา ซึ่งคิดเป็นประมาณ 1 ใน 3 ของเศรษฐกิจมูลค่า 17 ล้านล้านดอลลาร์ แต่ยังน้อยกว่ามาตรการกระตุ้นเศรษฐกิจในปี 2020
Bloomberg Economics ระบุว่า นโยบายหลักในปีนี้ของจีนคือ การใช้จ่ายทางการคลังและการลงทุนของรัฐบาล โดยมีธนาคารกลางเป็นเพียงผู้สนับสนุน ดังนั้นจีนสามารถใช้นโยบายการเงินที่เข้มงวดขึ้นได้หากต้องการ
ก่อนหน้านี้มีรายงานข่าวว่า ธนาคารกลางจีนอาจปรับลดอัตราดอกเบี้ยเป็นครั้งที่ 2 ในปีนี้ โดยผลสำรวจของนักเศรษฐศาสตร์ 11 คนจาก 19 คน คาดว่า อัตราดอกเบี้ยเงินกู้ชั้นดีระยะเวลา 1 ปี มีแนวโน้มลดลง 5-10 bps จากระดับ 3.7%
ล่าสุด (20 พ.ค.) ธนาคารกลางจีนประกาศลดดอกเบี้ยเงินกู้ระยะยาว 5 ปี เหลือ 4.45% จาก 4.6% ซึ่งเป็นการปรับลดลงมากสุดนับตั้งแต่ปี 2019
ตอนนี้เศรษฐกิจที่ใหญ่เป็นอันดับ 2 ของโลกกำลังอยู่ภายใต้แรงกดดันมหาศาลเพื่อบรรลุเป้าหมายการเติบโตที่ 5.5% เนื่องจากเซี่ยงไฮ้ และหลายเมืองถูกล็อกดาวน์จนทำให้ผลผลิตภาคอุตสาหกรรมและการใช้จ่ายของผู้บริโภคลดลงสู่ระดับต่ำสุดนับตั้งแต่ต้นปี 2020
รัฐบาลจีนให้คำมั่นกับประชาชนว่าจะบรรลุเป้าหมายทางเศรษฐกิจ แต่ผู้นำสูงสุด ‘สี จิ้นผิง’ ยังคงยืนหยัดกับนโยบายโควิดเป็นศูนย์ ทำให้เกิดคำถามในหมู่นักเศรษฐศาสตร์ว่า จีนจะบรรลุทั้ง 2 เป้าหมายพร้อมกันได้อย่างไร
ช่วงไม่กี่วันที่ผ่านมา นักเศรษฐศาสตร์ทยอยหั่นเป้าประมาณการการเติบโตของ GDP จีน หลังจีนรายงานตัวเลขเศรษฐกิจในเดือน เม.ย. ออกมาแย่เกินคาด และยังส่งสัญญาณใช้นโยบายโควิดเป็นศูนย์ต่อไป
Standard Chartered และ Bloomberg Economics ได้ปรับลดคาดการณ์ GDP 2022 ของจีนลงเมื่อวานนี้ (19 พ.ค.) ตามหลัง Goldman Sachs และ Citigroup ที่ปรับลดไปเมื่อต้นสัปดาห์
ตัวเลขประมาณการการเติบโต GDP จีน (YoY)
➢ Standard Chartered: 4.1% จาก 5%
➢ Bloomberg Economics: 2% จาก 3.6%
➢ Goldman Sachs: 4% จาก 4.5%
➢ Citigroup: 4.2% จาก 5.1%
อ้างอิง:
https://www.bloomberg.com/news/articles/2022-05-19/china-s-stimulus-tops-5-trillion-as-covid-zero-batters-economy?sref=e4t2werz  
https://www.bloomberg.com/news/articles/2022-05-19/chinese-banks-may-lower-lending-rates-giving-relief-to-economy?sref=e4t2werz 
https://www.bloomberg.com/news/articles/2022-05-19/economists-cut-china-growth-forecasts-as-lockdowns-hit-economy?srnd=premium-asia&sref=e4t2werz 
https://www.bloomberg.com/news/articles/2022-05-20/china-cuts-borrowing-costs-by-record-to-boost-loan-demand?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
เศรษฐกิจจีน
แบงก์ชาติจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA